ये नारियल और दूसरी फसलें खराब कर रहे, इनसे हर साल 157 करोड़ का नुकसान
China's Interest in Sri Lankan Monkeys: What's the Reason? अलग-अलग तरीके आजमा रहा है। अब वहां की सरकार बंदरों पर होने वाले खर्चे को कम करने के लिए चीन से मदद लेगी।
आर्थिक तंगी से जूझ रहा श्रीलंका अपने खर्चों को कम करने के लिए अलग-अलग तरीके आजमा रहा है। अब वहां की सरकार अपने टोक मैकाक बंदरों पर होने वाले खर्चे को कम करने के लिए चीन से मदद लेगी। श्रीलंका के एग्रीकल्चर मिनिस्टर महिंद्रा अमारावीरा ने ये जानकारी दी है।
12 अप्रैल को दिए अपने बयान में उन्होंने् बताया कि चीन ने उनसे 1 हजार चिड़िया घरों के लिए बंदरों की मांग की है। इस पर विचार करने के लिए एक कमेटी बनाई गई है। जो एक लाख बंदरों को चीन को बेचने की पूरी योजना बनाएगी।
पर्यावरण विदों का सवाल- क्या चीन मीट के लिए बंदर खरीद रहा? 
चीन को मकैक बंदर देने से पहले ही श्रीलंका के पर्यावरणविदों ने इसका विरोध करना शुरू कर दिया है। रिपोर्ट्स के मुताबिक इनका कहना है कि सरकार को कोई भी फैसला लेने से पहले देश में बंदरों की गणना करानी चाहिए। उन्होंने बंदर खरीदने के चीन के फैसले पर सवाल उठाए हैं।
पर्यावरण पर काम करने वाले जगथ गुनावर्दना ने न्यूज एजेंसी एफपी को कहा, हम जानना चाहते हैं कि चीन को ये बंदर क्यों चाहिए, क्या वो इन पर कोई रिसर्च करना चाहते हैं, या इन्हें खाने के मकसद से खरीदा जा रहा है। बेशक श्रीलंका में बंदर संरक्षित जानवरों की सूची में नहीं हैं, लेकिन इंटरनेशनल रेड लिस्ट में इन्हें खत्म होने की कगार वाले जानवरों की सूची में शामिल किया गया है।
मैप में श्रीलंका के टोक मैकाक बंदरों से प्रभावित इलाके को देखें।
बंदरों की वजह से श्रीलंका को 157 करोड़ का नुकसान
श्रीलंका में बंदरों की तीन प्रजातियां हैं। इनमें टोक मैकाक बंदरों की तादाद सबसे ज्यादा तेजी से बढ़ रही है। एक रिपोर्ट के मुताबिक श्रीलंका में टोक मैकाक बंदरों की तादाद 20 से 30 लाख के बीच है। जो वहां कई तरह की परेशानियों की वजह बनती जा रही है। इसी के चलते हाल ही के दिनों में श्रीलंका ने कुछ जानवरों को प्रोटेक्टेड यानी संरक्षित जानवरों की सूची से बाहर कर दिया था। इससे वहां के किसानों को इन्हें मारने का परमिट मिल गया।
प्रोटेक्टेड सूची से बाहर किए गए जानवर
1) बंदर
2) मोर
3)सूअर
एग्रीकल्चर मिनिस्टर के मुताबिक श्रीलंका में बंदर और गिलहरियां हर साल 10 करोड़ नारियलों को बर्बाद कर देते हैं। जिससे उन्हें लगभग 157 करोड़ रुपए का नुकसान होता है। ये बंदर किसानों की फसलों को भी खराब कर देते हैं। ऐसे में वहां अनाज भी खराब होता है।
ग्राफिक में जानें श्रीलंका पर किस देश का कितना कर्ज
श्रीलंका में कर्ज की वजह से बिगड़े आर्थिक हालात 
पिछले एक दशक के दौरान श्रीलंका की सरकारों ने जमकर कर्ज लिए, लेकिन इसका सही तरीके से इस्तेमाल करने के बजाय दुरुपयोग ही किया।
